বিগ ব্রেকিং, অবশেষে ঘরে ফিরছেন দিলীপ ঘোষ! পার্টি অফিসে বড় উদ‍্যোগ

ওয়েব ডেস্ক: ফিরে আসছেন দিলীপ ঘোষ? অবশেষে বরফ গলছে ? দিলীপ ঘোষকে (Dilip Ghosh) আবার ৬ নম্বর মুরুলী ধর সেন লেনের পার্টি অফিস ব্যবহার করার জন্য অনুমতি দিল বিজেপি (Bjp)। জানা গিয়েছে, বিজেপির পুরোনো অফিসে দিলীপ ঘোষ শনিবার বিজয়া সম্মেলনী করবেন। এই অফিসে এতদিন ঢুকতে দেওয়া হত না দিলীপ ঘোষকে। এমনকী, তাঁর ঘরও ভেঙে দেওয়া হয়েছিল। অবশেষে শমীক ভট্টাচার্য সভাপতি হয়ে উদ্যোগ নেন এই বরফ গলানোর । সূত্রের খবর , শমীক ভট্টাচার্য, রাহুল সিনহা সহ সব বিজেপির কর্মকর্তাদের আমন্ত্রন জানানো হয়েছে শনিবার। দুপুর তিনটের সময় অনুষ্ঠান শুরু হবে।

শনিবার বিজেপির পুরোনো অফিস ৬ নম্বর মুরুলী ধর সেন লেনে বিজয়া সম্মেলনী করবেন বিজেপি নেতা দিলীপ ঘোষ‌ । যে অফিসে বসেই তিনি বিজেপিকে ১৮ জন সাংসদ , ৭৭ জন বিধায়ক উপহার দিয়েছিলেন। সেই অফিসে তাঁকে এতদিন ঢুকতে দেওয়া হত না , তার ঘড় ও ভেঙে দেওয়া হয়েছিল । এমনকী সেখানে কর্মীদের সাথে কথা বলার অপরাধে ঐ ঘড়ে তালা লাগিয়ে দেওয়া হয়েছিল বলে জানা গিয়েছে । তবে, রাজ্য সভাপতি হওয়ার পর শমীক ভট্টাচার্য এবার তাঁকে ফেরানোর উদ্যোগ নিল । জানা গিয়েছে, আবারও দিলীপ ঘোষকে কোর কমিটিতে নিয়ে আসা হচ্ছে।‌

আরও পড়ুন: SIR নিয়ে কলকাতা হাইকোর্টে মামলা, কী আবেদন? কবে শুনানি?

রাজ্য সভাপতি হওয়ার পরই শমীক ভট্টাচার্য বলেছিলেন, পুরোনোদের গুরুত্ব দেওয়া হবে। শনিবার এই বৈঠকের পরই দিলীপ ঘোষকে নিয়ে বহু বিতর্কের অবসান হতে চলেছে। অনেকে বলছেন , আসন্ন ২০২৬-র নির্বাচনে দিলীপ ঘোষকে কাজে লাগাতে চান শমীক ভট্টাচার্য। তারই প্রথম পদক্ষেপে রাজ্য অফিস ব্যাবহার করার অনুমতি মিলল।‌